Спектакль паставіў лаўрэат расійскай тэатральнай прэміі Залатая маска рэжысёр Руслан Малікаў. У пастаноўцы заняты як ветэраны, так і моладзь легендарнага тэатра. Галоўных герояў іграе акцёрская пара: народны артыст Расіі Іван Крываручка і Лідзія Кузняцова. Сюжэт сцэнічнай гісторыі пабудаваны на адвечнай тэме бацькоў і дзяцей, канфлікце пакаленняў, які развіваецца ў жорсткіх рэаліях нашых дзён. Герой песы - былы афіцэр-ракетчык, які цяжка перажыў распад СССР. Апошні герой - спектакль пра чалавечую годнасць, драму старэйшага пакалення, каханне і вернасць, мужнасць і абавязак.